Title: ประกาศคณะกรรมการประมงประจำจังหวัดเชียงราย เรื่อง กำหนดเขตเพาะเลี้ยงสัตว์น้ำสาหรับกิจการการเพาะเลี้ยงสัตว์น้ำควบคุมประเภทการเพาะเลี้ยงสัตว์น้ำในกระชัง พ.ศ. 2561

ประกาศคณะกรรมการประมงประจำจังหวัดเชียงราย
เรื่อง กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม
ประเภทการเพาะเลี้ยงสัตว์น้ำในกระชัง
พ.ศ. ๒๕๖๑

โดยที่กฎกระทรวงกำหนดกิจการการเพาะเลี้ยงสัตว์น้ำควบคุม
พ.ศ. ๒๕๕๙ ออกตามความในมาตรา ๖ วรรคหนึ่งและมาตรา ๗๖ แห่งพระราชกำหนดการประมง
พ.ศ. ๒๕๕๘ กำหนดให้การเพาะเลี้ยงสัตว์น้ำในกระชัง
เป็นกิจการการเพาะเลี้ยงสัตว์น้ำควบคุม และความในมาตรา ๗๗ แห่งพระราชกำหนดดังกล่าว
บัญญัติห้ามมิให้ผู้ใดประกอบกิจการเพาะเลี้ยงสัตว์น้ำควบคุมนอกเขตพื้นที่ที่คณะกรรมการประมงประจำจังหวัดประกาศกำหนดให้เป็นเขตเพาะเลี้ยงสัตว์น้ำ

อาศัยอำนาจตามความในมาตรา
๒๘ วรรคหนึ่ง (๓) แห่งพระราชกำหนดการประมง พ.ศ. ๒๕๕๘ คณะกรรมการประมงประจำจังหวัดเชียงรายออกประกาศไว้ ดังต่อไปนี้

ข้อ
๑  ให้เขตท้องที่จังหวัดเชียงราย เป็นเขตเพาะเลี้ยงสัตว์น้ำ
สำหรับกิจการการเพาะเลี้ยงสัตว์น้ำควบคุม ประเภทการเพาะเลี้ยงสัตว์น้ำในกระชัง ครอบคลุมทั้งจังหวัด
โดยต้องเพาะเลี้ยงในพื้นที่ที่มีความเหมาะสม และต้องปฏิบัติตามระเบียบ กฎหมายที่เกี่ยวข้อง
รวมถึงต้องได้รับความเห็นชอบจากองค์กรปกครองส่วนท้องถิ่นในพื้นที่

ข้อ ๒[๑]  ประกาศนี้ให้ใช้บังคับตั้งแต่วันถัดจากประกาศในราชกิจจานุเบกษาเป็นต้นไป

ประกาศ ณ วันที่ ๓๑ ตุลาคม พ.ศ. ๒๕๖๑
ประจญ  ปรัชญ์สกุล
ผู้ว่าราชการจังหวัดเชียงราย
ประธานคณะกรรมการประมงประจำจังหวัดเชียงราย

พิมพ์มาดา/ธนบดี/จัดทำ
๒๕ กุมภาพันธ์ ๒๕๖๒

[๑] ราชกิจจานุเบกษา
เล่ม ๑๓๕/ตอนพิเศษ ๓๐๙ ง/หน้า ๑๑/๔ ธันวาคม ๒๕๖๑